Դերենիկ Դումանյան
Դերենիկ Հրանտի Դումանյան (), ՀՀ առողջապահության նախարար (2012-2014), ՀՀԿ գործադիր մարմնի անդամ, բժշկական գիտությունների դոկտոր, պրոֆեսոր։

Կենսագրություն 
Ծնվել է 1953 թվականի հունվարի 1-ին Երևանում, արմատներով Շամշադինի Արծվաբերդ գյուղից է։

1994 թվականին պարգևատրվել է ՀՀ ՊՆ անվանական պարգևով։ Ունի բժշկական ծառայության պահեստի սպայի զինվորական կոչում։
Կանխարգելիչ բժշկության և առողջապահության կազմակերպում 045 մասնագիտական խորհրդի նախագահն է, ՌԴ Բնական գիտությունների ակադեմիայի իսկական անդամ, ՌԴ Բժշկատեխնիկական ակադեմիայի իսկական անդամ։

Կրթություն 
 1972-1978 թթ. – Երևանի պետական բժշկական ինստիտուտ, բուժական ֆակուլտետ
 1978-1979 թթ. - Երևանի «Մալաթիա-Սեբասիտա» կլինիկա և ք. Հոկտեմբերյան, շրջանային կենտրոնական հիվանդանոց՝ ինտերնատուրա
 1982-1987 թթ.- Մոսկվայի Հերցենի անվան օնկոլոգիական գիտահետազոտական ինստիտուտ, ասպիրանտուրայի հայցորդ, բժշկական գիտությունների թեկնածուի գիտական աստիճան

Աշխատանքային գործունեություն 
 1970-1971 թթ. – Երևանի պետական բժշկական ինստիտուտ՝ ցրիչ
 1971-1972 թթ. – Երևանի թիվ 2 տրիկոտաժի ֆաբրիկա՝ բանվոր
 1979-1984 թթ. - Հոկտեմբերյանի շրջանի Երվանդաշատ գյուղ՝ տեղամասային հիվանդանոցի գլխավոր բժիշկ
 1984-1985 թթ. - Երևանի թիվ 19 պոլիկինիկա՝ գլխավոր բժշկի բուժական գծով տեղակալ
 1985-1986 թթ. – Երքաղգործկոմի առողջապահության բաժին՝ բժիշկ-տեսուչ
 1986-1992 թթ. - ՀԽՍՀ Նախարարների խորհուրդ, առողջապահության և սոցիալական ապահովության բաժին՝ ավագ ռեֆերենտ, գլխավոր մասնագետ, ապա՝ բաժնի վարիչի պաշտոնակատար
 1992-1997 թթ. - ՀՀ առողջապահության նախարարություն՝ նախարարի առաջին տեղակալ
 1997-2011 թթ. – ՀՀ առողջապահության ազգային ինստիտուտ՝ տնօրեն, գիտական խորհրդի նախագահ, առողջապահության քաղաքականության և օրենսդրության ամբիոնի վարիչ
 2009 թ. ընտրվել է Երևան քաղաքի ավագանու անդամ և ՀՀԿ խմբակցության ղեկավար։ 
 2009-2012 թթ. - ՀՀ նախագահին կից հանրային խորհրդի անդամ, առողջապահության և սոցիալական հարցերի հանձնաժողովի նախագահ։ 
 «Տավուշ հայրենակցական միություն» ՀԿ-ի նախագահ և «Առողջապահության կազմակերպիչների միավորում» ՀԿ-ի համանախագահ։
 2011 թ. մարտի 4-ից՝ «Երևանի Մխիթար Հերացու անվան պետական բժշկական համալսարան» ՊՈԱԿ-ի ռեկտորի պաշտոնակատար։
 2011 թ. ապրիլի 30-ին ընտրվել է Երևանի Մխիթար Հերացու անվան պետական բժշկական համալսարան» ՊՈԱԿ-ի ռեկտոր։
 2012 թ. հունիսի 16-ին ՀՀ Նախագահի հրամանագրով նշանակվել է ՀՀ առողջապահության նախարար։
 2013 թ. մայիսի 8-ին ՀՀ Նախագահի հրամանագրով վերանշանակվել է ՀՀ առողջապահության նախարար՝պաշտոնավարելով մինչև 2014 թ. ապրիլի 23-ը։

Աշխատություններ 
Ավելի քան 70 գիտական հոդվածների և 1 մենագրության հեղինակ։

Պարգևներ 
 2006 թ. պարգևատրվել է ՌԴ Բժշկատեխնիկական ակադեմիայի «Չիժևսկու» անվան ոսկե մեդալով, 
 2009 թ.` Ծովակալ Իսակովի անվան մեդալով, 
 1998 թ.` ՀՀ վարչապետի շնորհակալագրով «1988 թ. երկրաշարժի օրերին ցուցաբերած աշխատանքների համար», 
 2002 թ.՝ ՀՀ առողջապահության նախարարության պատվոգրով, 
 2003 թ.՝ ՀՀ վարչապետի շնորհակալագրով, 
 2004 թ.՝ ՀՀ ՊՆ «Անդրանիկ Օզանյան» մեդալով, 
 2005 թ.՝ ՀՀ Ազգային ժողովի նախագահի պատվոգրով, 
 2006 թ.՝ ՀՀ Նախագահի հրամանագրով՝ «Հայրենիքին մատուցած ծառայությունների համար» 2-րդ աստիճանի մեդալով, 
 2010 թ.` ԼՂՀ նախագահի հրամանագրով «Երախտագիտություն» մեդալով, 
 2011 թ.` ՀՀ ՊՆ «Մարշալ Բաղրամյան» մեդալով։ 
 Ունի լեյտենանատի կոչում։

Ծանոթագրություններ 

Հայ բժիշկներ
Հայաստանի Հանրապետության առողջապահության նախարարներ
ՀՀԿ անդամներ
Հայաստանի հանրային խորհրդի անդամներ
Բժշկական գիտությունների դոկտորներ
Հայ պրոֆեսորներ
Երևանի պետական բժշկական համալսարանի շրջանավարտներ
Հայ քաղաքական գործիչներ